Diari Oficial de la Generalitat Valenciana


Sumari del DOGV 6178, del 05-01-2010 (2009/14075)

RESOLUCIÓ de 21 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'administració General de l'Estat, a través del Ministeri de Medi Ambient i Medi Rural i Marí, i la Generalitat, a través de la Conselleria d'Agricultura, Pesca i Alimentació, per al desenvolupament d'un programa pilot de desenvolupament rural sostenible en les zones rurals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6178

Data del DOGV
:   05-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14190


Data del document
:   21-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * cooperació administrativa

RESOLUCIÓ de 21 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'administració General de l'Estat, a través del Ministeri de Medi Ambient i Medi Rural i Marí, i la Generalitat, a través de la Conselleria d'Agricultura, Pesca i Alimentació, per al desenvolupament d'un programa pilot de desenvolupament rural sostenible en les zones rurals de la Comunitat Valenciana. [2009/14701]  
L'administració General de l'Estat, a través del Ministeri de Medi Ambient i Medi Rural i Marí, i la Generalitat, a través de la Conselleria d'Agricultura, Pesca i Alimentació, han subscrit, després de la tramitació prèvia reglamentària, el 9 de desembre de 2009, el conveni de col·laboració per al desenvolupament d'un programa pilot de desenvolupament rural sostenible en les zones rurals de la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2430/2009, i que figura com a annex d'esta resolució.  
València, 21 de desembre de 2009.- El director general del Secretariat del Consell: Ángel Mompó Romero.  
Conveni de col·laboració entre l'administració General de l'Estat, a través del Ministeri de Medi Ambient i Medi Rural i Marí, i la Generalitat Valenciana, a través de la Conselleria d'Agricultura, Pesca i Alimentació, per al desenvolupament d'un programa pilot de desenvolupament rural sostenible en les zones rurals de la Comunitat Valenciana  
Madrid, 9 de desembre de 2009   
Reunits  
D'una banda, Josep Puxeu Rocamora, secretari d'Estat de Medi Rural i Aigua del Ministeri de Medi Ambient i Medi Rural i Marí, en virtut del Reial Decret 574/2008, de 21 d'abril, pel qual es disposa el seu nomenament, actua en nom i representació de l'esmentat departament de l'administració General de l'Estat, d'acord amb les facultats que li atribuïx l'apartat primer 2.a, del capítol I de l'Orde ARM/499/2009, de 24 de febrer, sobre delegació de competències en el Ministeri de Medi Ambient i Medi Rural i Marí.  
I d'altra banda, Maritina Hernández Miñana, consellera d'Agricultura, Pesca i Alimentació de la Generalitat Valenciana, actua en nom i representació d'esta, en virtut de les facultats que li conferix la Llei 5/1983, de 30 de desembre, del Consell, i el Decret 8/2007, de 28 de juny, del president de la Generalitat Valenciana, per la qual s'assigna la titularitat de les conselleries que componen la seua administració, i facultada per a la subscripció d'este conveni en virtut de l'Acord del Consell de 4 de desembre de 2009.   
Els compareixents, que actuen d'acord amb els seus respectius càrrecs, es reconeixen mútuament i recíprocament la capacitat legal necessària per a subscriure este conveni i, a este efecte, lliurement  
Exposen  
1. L'Administració General de l'Estat, d'ara endavant AGE, a través del Ministeri de Medi Ambient i Medi Rural i Marí, d'ara endavant MARM, té la responsabilitat de la proposta i l'execució de la política del Govern, entre altres, en matèria de desenvolupament rural. Així mateix, li correspon col·laborar i cooperar amb les comunitats autònomes en relació amb l'èxit d'un medi rural coherent, harmònic i sostenible. Tot això, en el marc de les competències atribuïdes a l'Estat per la Constitució i, en particular, en l'article 149.1.13ª, sobre bases i coordinació de la planificació general de l'activitat econòmica.  
2. Que la Generalitat Valenciana té atribuïdes, entre altres, la competència exclusiva en matèria de desenvolupament rural, d'acord amb allò que s'establix en l'article 49.3, regla 3ª del seu Estatut d'Autonomia, i s'assignen estes de conformitat amb l'article 11 del Decret 7/2007, de 28 de juny, del president, pel qual es determinen les conselleries en què s'organitza l'administració de la Generalitat Valenciana, i l'article 12 del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, a la Conselleria d'Agricultura, Pesca i Alimentació.  
3. Que les Corts Generals han aprovat la Llei 45/2007, de 13 de desembre, per al desenvolupament sostenible del medi rural. L'esmentada llei té com a objecte establir mesures per a afavorir el desenvolupament sostenible del medi rural, pel fet que són condicions bàsiques per a garantir la igualtat de tots els ciutadans en l'exercici dels seus drets constitucionals i pel fet que tenen el caràcter de bases per a l'ordenació general de l'activitat econòmica en l'esmentat mitjà.   
4. Que l'esmentada llei establix que la seua aplicació pràctica es planifique per mitjà del Programa de Desenvolupament Rural Sostenible, patrocinant l'execució d'un pla d'actuacions en cada zona rural seleccionada a este efecte. Estos programes d'actuació s'han de formular i executar sobre la base de criteris de cooperació i col·laboració entre administracions i, en particular, per mitjà de convenis de col·laboració entre l'AGE amb les comunitats autònomes, en els quals han de participar diferents departaments autonòmics amb competències sectorials que incidixen sobre el territori.  
5. Que este model d'acció multisectorial, planificada i dirigida territorialment serà concertada entre el l'AGE i les comunitats autònomes, i presidida per un enfocament de sostenibilitat. Esta aposta requerix d'experiències pilot, especialment, pel que fa a la concertació i coordinació.   
6. Que el MARM i les comunitats autònomes, en el marc dels acords aconseguits en el si del Consell del Medi Rural, estan desenvolupant els instruments tècnics, jurídics i normatius necessaris per a la plena aplicació de la llei. Una plena aplicació que serà molt afavorida si, amb caràcter previ i horitzó temporal limitat, s'establixen determinades experiències pilot que puguen servir de referència per a l'aplicació ulterior generalitzada.  
7. Que l'organització d'estes experiències pilot, per a cada una de les actuacions reals que contemple, ha de passar per les fases de disseny, concertació, projecte, adjudicació, execució i finalitzar amb la posada en servici, la qual cosa normalment requerirà que l'actuació es prolongue al llarg de diversos exercicis perquè es puga veure completament finalitzada, de manera que es puguen obtindre conclusions aplicables a les fases d'elaboració, desenvolupament, execució, seguiment i avaluació del Programa de Desenvolupament Rural Sostenible, així com especialment dels plans de zona que posteriorment han de desenvolupar-lo en tots estos aspectes i fases a escala de zona.   
8. Que per a la planificació de les actuacions incloses en les experiències pilot s'ha realitzat un diagnòstic, de cada una de les zones d'actuació, sobre aspectes socials, econòmics i ambientals.  
9. Que la necessitat d'experimentar i posar a punt els complexos mecanismes d'acció de la llei, particularment pel que fa a l'elaboració i l'execució dels plans de zona rural, va motivar que ja en 2008 el MARM subscriguera amb sis comunitats autònomes els primers convenis de col·laboració per a la realització de programes pilot de desenvolupament rural sostenible. Actuació que durant 2009 s'ha de prolongar, perfeccionar i estendre al conjunt de comunitats autònomes, de manera que l'elaboració i l'execució dels plans de zona que es deriven del primer Programa de Desenvolupament Rural Sostenible, previst per a la seua implementació al llarg de l'any 2010, vaja precedida en totes estes comunitats autònomes d'una experiència prèvia.  
10. Que a este efecte la Llei de Pressupostos Generals de l'Estat de 2009 ha inclòs en el pressupost de la Direcció General de Desenvolupament Sostenible del Medi Rural (servici 18 de la secció 23), el programa pressupostari 414C, partides pressupostàries per a la realització de convenis amb comunitats autònomes (concepte 751) per al desenvolupament d'experiències pilot en el medi rural.  
11. Que la Generalitat Valenciana, a través de la Conselleria d'Agricultura, Pesca i Alimentació, està cooperant amb l'AGE en l'elaboració del primer Programa de Desenvolupament Rural Sostenible i que considera necessari avançar l'assaig i la posada en pràctica dels mecanismes d'acció de la Llei 45/2007, de 13 de desembre, en algunes de les seues zones rurals, seleccionades amb esta finalitat.  
12. Que les zones seleccionades constituïxen àrees predominantment rurals, amb escassa densitat de població, molta significació de l'activitat agrària, baixos nivells de renda, aïllament geogràfic i dificultats de vertebració territorial, i conformen per això un escenari privilegiat per a servir com a referència experimental en la implantació de noves estratègies, accions i programes capaços d'unir la millora de la qualitat de vida dels seus habitants, la conservació de valors naturals i l'ús racional del territori. Amb esta finalitat, la Generalitat Valenciana, a través de la Conselleria d'Agricultura, Pesca i Alimentació, d'acord amb l'AGE ha elaborat un programa pilot d'actuacions sobre el qual s'articula este conveni.  
13. Que de conformitat amb l'anterior, les parts manifesten la seua voluntat de realitzar este conveni de col·laboració, d'acord amb les següents  
Clàusules  
Primera. Objecte del conveni  
Este conveni té com a objecte fixar el marc de col·laboració entre l'AGE, a través del MARM, i la Generalitat Valenciana, a través de la Conselleria d'Agricultura, Pesca i Alimentació, per a l'execució d'un programa pilot de desenvolupament sostenible en les zones rurals que es descriuen i relacionen en l'annex I.  
El conveni pretén servir de referència i orientació a la posada en marxa ulterior de la Llei 45/2007, tant pel que fa a l'elaboració i el desenvolupament del primer Programa de Desenvolupament Rural Sostenible, com per a la posterior elaboració i execució dels plans de zona rural per mitjà dels quals aquell s'ha de desenvolupar.  
L'objectiu del conveni és servir com a laboratori a escala real on simular estratègies de col·laboració i cooperació de les quals es deriven models d'acció, pautes de comportament i directrius d'aplicació per a l'esmentada llei. Tot això des de l'òptica de compatibilitzar els objectius de conservació i respecte del patrimoni natural amb els de desenvolupament socioeconòmic sostenible del conjunt del territori concernit.  
Segona. Actuacions que cal desenvolupar   
Les actuacions incloses dins d'este conveni s'orienten al compliment dels objectius generals i específics als quals es referix l'article 2 de la Llei 45/2007, de 13 de desembre, i tenen caràcter multisectorial.  
La programació de les actuacions específiques cobrix els tres eixos principals de la sostenibilitat, amb enfocaments i actuacions dirigits als seus tres puntals bàsics: ambiental, social i econòmic, i actua sobre algun dels problemes o necessitats més importants i urgents per a cada una les zones.  
Les actuacions específiques que cal desenvolupar, així com els seus pressupostos per a les zones d'intervenció, es detallen en l'annex II d'este conveni.   
En tots els casos, les actuacions han de ser posteriors a la firma del conveni, i tenen el caràcter d'inversió real o de transferència de capital per a la Generalitat.  
Tercera. Obligacions de l'administració General de l'Estat  
A l'efecte del degut compliment de l'objecte d'este conveni de col·laboració, l'AGE, a través del MARM (Direcció General de Desenvolupament Sostenible del Medi Rural), es compromet a:  
- Prestar l'assessorament necessari per a l'execució del programa pilot dins del marc de la Llei 45/2007, de 13 de desembre.  
- Contribuir a la difusió de les actuacions previstes en el conveni i a la seua projecció exterior.  
- Facilitar un protocol comú amb la resta de programes pilot per a la seua avaluació i seguiment.  
- Aportar a la Generalitat Valenciana la dotació pressupostària assenyalada en la clàusula sexta d'este conveni per a l'exercici de les actuacions derivades d'este.  
- Realitzar aquelles actuacions que li corresponguen en virtut de la seua competència executiva.  
- Assegurar-se que les actuacions que cal realitzar són diferents d'altres actuacions executades o en execució.  
- Altres que foren necessàries per a la bona finalitat de les actuacions d'este conveni.  
Quarta. Obligacions de la Generalitat Valenciana  
A l'efecte del degut compliment d'este conveni, la Generalitat, a través de la Conselleria d'Agricultura, Pesca i Alimentació, es compromet a:   
- En el cas d'actuacions contingudes en este conveni l'execució de les quals li correspon, assumir la realització i els costos dels corresponents projectes i l'execució d'estes inclosos tots els tràmits necessaris, les autoritzacions i els informes preceptius, els procediments derivats de la legislació ambiental i del patrimoni cultural, l'obtenció de la plena disponibilitat dels terrenys o altres béns particulars que foren necessaris.  
- Disposar dels mitjans tècnics i humans necessaris per a l'execució de les actuacions, l'execució de les quals siga de la seua competència i, si s'escau, el finançament addicional de les obres que per damunt del pressupost aprovat fóra necessari per a la culminació total d'estes, sempre que existisca consignació pressupostària per a esta finalitat en els pressupostos.  
- Per a les actuacions de foment que cal executar per tercers, dictar les bases reguladores amb les condicions específiques per a l'atorgament de les corresponents ajudes dins del marc de les bases reguladores estatals, i realitzar i resoldre les convocatòries públiques oportunes. Les esmentades convocatòries han de preveure que quan concórreguen sobre la mateixa activitat altres ajudes compatibles d'organismes públics o privats, el conjunt de les ajudes atorgades no puga sobrepassar el cost de les actuacions. Igualment, han de preveure que les ajudes no sobrepassen altres llindars legalment establits.  
- Executar el pla de treball i entregar en termini els informes previstos i les corresponents certificacions i justificacions de les actuacions realitzades i pagaments efectuats.  
- Establir el mecanisme administratiu que corresponga perquè quede assegurat el compliment de la finalitat i el funcionament de les infraestructures i la resta de béns derivats de les actuacions d'este conveni, i ha d'assumir, quan això li corresponga, els costos de conservació i manteniment.  
- Assegurar-se que les actuacions que cal realitzar són diferents d'altres actuacions executades o en execució  
- Altres que foren necessàries per a la bona finalitat de les actuacions d'este conveni.  
Quinta. Comissió de seguiment   
Per al seguiment, execució i interpretació d'este conveni es crea una comissió de seguiment que tindrà la composició següent:   
- El director general de Desenvolupament Sostenible del Medi Rural, que actuarà com a president, o la persona que a este efecte designe.  
- La directora general d'Empreses Agroalimentàries i Desenvolupament del Medi Rural, que actuarà com a vicepresidenta, o la persona que a este efecte designe  
- Un representant del MARM, designat pel director general de Desenvolupament Sostenible del Medi Rural.  
- La subsecretaria de la Conselleria d'Agricultura, Pesca i Alimentació de la Generalitat Valenciana.  
- Un representant de la Delegació del Govern a la Comunitat Valenciana.  
- Exercirà de secretari de la comissió mixta de seguiment, amb veu però sense vot, un funcionari adscrit a la Direcció General de Desenvolupament Sostenible del Medi Rural, designat pel titular d'esta.  
De comú acord entre ambdós parts, a la comissió de seguiment poden assistir amb veu però sense vot els funcionaris tècnics que per raó de la matèria cada part considere necessaris. Amb l'acord previ entre les parts, el president pot invitar a participar en esta, amb veu però sense vot, a alguna de les entitats l'àmbit de la qual es veurà afectat per les actuacions del conveni.  
Les funcions de la comissió han de ser:  
- Dur a terme el seguiment del compliment del conveni, inclòs el seguiment de l'execució de les actuacions que contempla i dels seus efectes econòmics, socials i ambientals.  
- Concretar, si escau, les actuacions que cal desenvolupar dins del marc contemplat en l'annex II.   
- Revisar els aspectes operatius i criteris d'aplicació de les actuacions relacionades en l'annex II, i s'introduiran en estes les correccions que es consideren necessàries per al seu bon funcionament.  
- Consensuar les condicions mínimes de les bases de les convocatòries per a actuacions de foment i suport que cal realitzar per tercers.   
- A sol·licitud del president, emetre conclusions i recomanacions deduïdes del seguiment del conveni pilot aplicables ja siga per a l'elaboració i desenvolupament del Programa de Desenvolupament Rural Sostenible, com per a la posterior elaboració, execució, seguiment i avaluació dels plans de zona rural.  
- Revisar i conformar els informes parcials i l'informe final, i les seues corresponents justificacions de despeses.  
- Assegurar l'intercanvi d'informació entre les administracions concernides per este conveni.  
- Establir les normes i els elements associats a la identitat gràfica i senyalística de les actuacions en relació amb la divulgació, difusió i publicitat d'estes.  
- Resoldre de comú acord qualsevol dubte o diferència que es plantege sobre la interpretació o aplicació del conveni.  
La comissió ha de fer la seua reunió constituent en els dos primers mesos després de la firma del conveni, i ha de concretar, si s'escau, les actuacions que cal desenvolupar dins del marc contemplat en l'annex II. Durant 2010, la comissió s'ha de reunir abans del 30 de novembre respectivament. L'adopció d'acords per la comissió de seguiment requerirà el consens d'ambdós parts.  
La comissió ha de determinar les seues normes de funcionament. En absència de les esmentades normes, és aplicable allò que es preveu el capítol II, del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sexta. Finançament  
El pressupost total per a la realització de les actuacions relacionades en este conveni de col·laboració arriba a la quantitat de vint-i-tres milions d'euros (85.554.659 d'euros).  
La Direcció General de Desenvolupament Sostenible del Medi Rural del MARM aportarà el cinquanta per cent de l'esmentat pressupost, xifrat en onze milions cinc-cents mil euros (30.550.750 euros), a càrrec de l'aplicació pressupostària 09.74.942E.657 dels pressupostos generals de l'Estat dins de la dotació corresponent a l'any 2009. L'esmentada aportació es farà efectiva a la comunitat autònoma en concepte de bestreta després d'haver-se subscrit este conveni de col·laboració i, en tot cas, dins de l'exercici pressupostari 2009.  
La Generalitat Valenciana finançarà les actuacions i els treballs per valor del cinquanta per cent restant del pressupost, xifrat en onze milions cinc-cents mil euros (87.193.249 euros), a càrrec dels programes pressupostaris que s'hi indiquen a continuació, dels pressupostos generals de la Generalitat Valenciana per a l'any 2010, i queda subordinada a l'existència de consignació pressupostària adequada i suficient per a això en la Llei de Pressupostos de la Generalitat per a l'exercici 2010:   
Capítols VI i VII, programa 531.10, Estructures Agràries.  
Capítol VII, programa 714.30, Indústries Agroalimentàries.  
Capítols IV, VI i VII, programes 714.40, Desenvolupament del Cooperativisme Agrari, i 714.70, Desenvolupament del Medi Rural.  
Capítols VI i VII, programa 542.20, Investigació i Tecnologia Agrària.  
Ambdós parts es comprometen a no sol·licitar ni aplicar cofinançament comunitari per a les accions objecte d'este conveni. Cada part firmant es compromet a mantindre informada l'altra part, tant dels treballs realitzats com de qualsevol extrem rellevant per al desenvolupament d'estos.   
Sèptima. Seguiment i control   
Prèviament a la realització de les reunions ordinàries de la comissió de seguiment, la Generalitat Valenciana, a través de la Conselleria d'Agricultura, Pesca i Alimentació, ha de remetre al MARM el corresponent informe parcial d'execució, així com el certificat de les despeses realitzades en el període anterior, per mitjà de la presentació dels comptes justificatius, incloent-hi la declaració de les activitats realitzades i les despeses associades, que s'acreditaran per mitjà de certificats, factures o documents de valor probatori equivalent. Els comptes han d'estar adverats per la Intervenció de la Generalitat Valenciana.   
Prèviament a la celebració de l'última reunió ordinària, a tot tardar el 30 de novembre de 2010, la Generalitat Valenciana, a través de la Conselleria d'Agricultura, Pesca i Alimentació, ha de remetre al MARM l'informe final sobre l'execució de les actuacions, així com el certificat final, en la forma especificada per al cas anterior.  
En el cas que no s'hagen justificat les despeses de la totalitat del pressupost del conveni, s'ha de realitzar una liquidació del conveni perquè la Generalitat Valenciana reintegre al Ministeri la part corresponent al 50% del pressupost no gastat.   
Octava. Publicitat, identificació i presentació pública  
En la publicitat que es realitze, en relació amb les actuacions objecte d'este conveni, és obligatòria la referència a les administracions intervinents d'acord amb les seues respectives normes d'identitat corporativa. En particular, s'ha de fer referència al caràcter singular de l'actuació, com a programa pilot en relació amb la posada en marxa de la Llei 45/2007, de 13 de desembre, per al desenvolupament sostenible del medi rural.   
La Generalitat Valenciana ha de senyalitzar degudament les obres, d'acord amb els models de cartells que s'establisquen i en les condicions que ambdós administracions acorden en relació amb la col·locació de logotips, banderes, escuts o anagrames de les administracions que financen les obres, i d'acord amb les normes d'identitat gràfica que establisca la comissió de seguiment.   
Ambdós parts firmants participaran en termes d'equivalència en els actes de presentació, recepció o inauguració derivats d'actuacions previstes en este conveni, a l'efecte del qual es mantindran informats, amb l'antelació suficient a la seua celebració.  
Novena. Modificació i resolució  
Este conveni de col·laboració pot ser modificat per mutu acord de les parts, amb la proposta prèvia de la comissió de seguiment. La modificació s'ha d'efectuar per mitjà de la subscripció de l'oportú acord de modificació i sempre dins del seu termini de vigència.   
Es pot resoldre este conveni per mutu acord, per l'incompliment d'alguna de les seues clàusules per qualsevol de les parts firmants, que pot donar lloc a la denúncia motivada d'este amb un termini de preavís de tres mesos, o per concurrència de qualsevol altra causa legal de resolució. En este cas, s'adoptaran les decisions necessàries per a la seua adequada liquidació.  
La comissió de seguiment continuarà en funcions i serà l'encarregada de resoldre les qüestions que pogueren plantejar-se en relació amb les actuacions en curs o derivades del conveni i, així mateix, per al cas de produir-se l'extinció, fins que resolguen les qüestions pendents.   
Deu. Efectes i duració  
El conveni produirà efecte des del dia de la seua firma fins al 31 de desembre de 2010. Les actuacions previstes en este conveni han d'estar finalitzades i justificades abans del 30 de novembre de 2010.  
El conveni es pot prorrogar, no obstant això, de forma justificada per acord de les parts, pel temps mínim imprescindible per a la finalització de les actuacions programades en este. La pròrroga s'ha de formalitzar amb anterioritat a l'expiració del termini de duració d'este, per mitjà de la subscripció de l'oportú acord de pròrroga.  
Onze. Naturalesa i jurisdicció   
Este conveni té naturalesa administrativa, i li és d'aplicació allò que s'ha expressat en els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Este conveni queda exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, d'acord amb allò que es disposa en l'article 4.1.c de l'esmentada llei, i li són aplicables, no obstant això, els principis d'esta per a resoldre els dubtes i les llacunes que es pogueren presentar.  
La resolució de les diferències d'interpretació i compliment que pogueren sorgir en la seua execució correspondrà a la comissió de seguiment. En defecte d'acord seran resoltes d'acord amb allò que es preveu en la Llei 29/1998, de 13 de juliol, Reguladora de la Jurisdicció Contenciosa Administrativa.  
Clàusula addicional  
En el cas que el Programa de Desenvolupament Rural Sostenible siga aprovat amb anterioritat a la finalització d'este conveni, ambdós parts es comprometen a adaptar el seu contingut al marc que l'esmentat programa establisca per als convenis de col·laboració entre l'AGE i les comunitats autònomes, en el termini de tres mesos des de l'entrada en vigor del reial decret que l'aprove.  
I en prova de conformitat amb els seus termes, ambdós parts subscriuen este conveni, en tres exemplars i a un sol efecte, en el lloc i la data indicats en l'encapçalament, i firmen cada una de les pàgines de què consta.  
La ministra de Medi Ambient i Medi Rural i Marí, p. d. (Apartat primer 2.a, del capítol I de l'Orde ARM/499/2009, de 24 de febrer), el secretari d'Estat de Medi Rural i Aigua: Josep Puxeu Rocamora.  
La consellera d'Aagricultura, Pesca i Alimentació: Maritina Hernández Miñana.  
Annex I  
Zones rurals d'aplicació del programa pilot  
Zona 1:  
  
Zona 2:  
  
Zona 3:  
  
Zona 4:  
  
Zona 5:  
  
Zona 6:  
  
Annex II  
Programa pilot d'actuacions  
Actuacions:  
En el conjunt de les zones definides abans, i per una dotació global de 74.984.553 d'euros, es desenvoluparan actuacions, en el marc del que s'assenyala en este conveni, dins de les línies d'activitat següents:  
  
DESGLOSSAMENT ESTIMATIU DEL PRESSUPOST DEL CONVENI  
1. Actuacions de diversificació econòmica del medi rural (art. 20)  
Projectes de turisme per a dinamització dels municipis rurals a partir de la divulgació i promoció de la cultura i el patrimoni, per mitjà de l'execució de plans integrals d'actuació turístics.  
Es preveu la realització d'un projecte d'enoturisme amb un cost d'1.900.000 € i de huit actuacions més en matèria de promoció turística, a un preu mitjà estimat en 137.500 € per actuació, la qual cosa suposaria un pressupost total per a esta acció de 3.000.000 €.  
  
2. Actuacions per al manteniment i la creació d'ocupació en sectors productius o emergents en el medi rural, derivats de la incorporació de noves tecnologies i de la identificació de la qualitat demanada pels mercats (art. 22)  
Projectes destinats a la creació i modernització d'empreses i cooperatives agroalimentàries per a la producció, comercialització i transformació de productes agroalimentaris, les inversions dels qual tinguen com a objectiu la millora de la situació mediambiental i/o paisatgística prèvia del municipi i/o la creació de teixit empresarial i llocs de treball.   
El pressupost puja a 3.000.000 €, ja que inclou 40 actuacions a un preu mitjà estimat de 75.000 €.  
  
3. Actuacions destinades a infraestructures equipament i servicis bàsics (art. 23)  
Millora i condicionament de camins rurals: es preveu actuar sobre 54 km de camins rurals, a un preu mitjà estimat en 37.037,029 €/km, la qual cosa suposa un pressupost per a esta acció de 2.000.000 €.  
  
Instal·lació de tecnologia LED per a estalvi energètic i descens de contaminació lumínica. Es preveu realitzar 100 actuacions, a un preu mitjà de 30.000 €/actuació, la qual cosa suposa un pressupost per a esta actuació de 3.000.000 €  
  
4. Actuacions dirigides a l'obtenció d'energies renovables en el medi rural (art. 24)  
Construcció de plantes gasificadores productores d'energia a partir de residus agrícoles, ramaders i forestals. Es preveu la creació de dos plantes gasificadores, a les zones 1 i 3 respectivament, a un preu mitjà de 2.000.000 €/planta, la qual cosa dóna un pressupost total de 4.000.000 € per a esta actuació.  
  
5. Actuacions destinades al foment de l'eficiència, l'estalvi i el bon ús dels recursos hídrics en el medi rural (art. 25)  
Modernització de regadius a partir de la implantació del reg localitzat, de l'increment de la capacitat de bassa, de l'estalvi d'aigua per a augmentar l'eficiència en la utilització del recurs hídric. Es preveuen huit actuacions en esta línia, amb un pressupost mitjà de 250.000 € cada una, la qual cosa donaria un pressupost total de 2.000.000 €.  
  
6. Actuacions dirigides a les tecnologies de la informació i la comunicació (art. 26)  
Creació de centres d'investigació agroalimentària per a promoure la formació, la investigació i la innovació tecnològica del medi rural, amb el principi de xarxa d'innovació. Es preveu construir dos centres, a un preu de 2.000.000 cada un, la qual cosa suposa un pressupost total de 4.000.000 €.  
  
7. Actuacions dirigides al manteniment d'una oferta cultural en el medi rural per a conservació, rehabilitació i posada en valor del patrimoni natural i cultural, en condicions de sostenibilitat (art. 29)  
Actuacions arquitectòniques sobre els nuclis històrics que tinguen com a objecte la conservació o recuperació de l'estil i els materials constructius rurals i tradicionals. Inversions per a la rehabilitació del patrimoni rural i de la seua posada en valor. Projectes de renovació de pobles. Es preveu la realització de 24 accions, de les quals 3 (parcs culturals) tenen un pressupost mitjà estimat de 200.000 € (total 600.000 €), 7 (soterrament de línies elèctriques) actuacions de 100.000 € (700.000 €), i 14 actuacions (restauració d'edificis emblemàtics) de 50.000 € (700.000 €), la qual cosa suposa un pressupost total de 2.000.000 € per a esta línia.  
  
  
  
\* \* \* \* \* \* \* \* \* \* \* \* \* \* \* \* \*  
Anexo I  
Zonas rurales de aplicación del programa piloto  
Zona 1:  
  
Zona 2:  
  
Zona 3:  
  
Zona 4:  
  
Zona 5:  
  
Zona 6:  
  
Anexo II  
Programa piloto de actuaciones  
Actuaciones:  
En el conjunto de las zonas antes definidas, y por una dotación global de 08.354.416 euros, se desarrollarán actuaciones, en el marco de lo señalado en el presente convenio, dentro de las siguientes líneas de actividad:  
  
DESGLOSE ESTIMATIVO DEL PRESUPUESTO DEL CONVENIO  
1. Actuaciones de diversificación económica del medio rural (art. 20).   
Proyectos de Turismo para dinamización de los municipios rurales a partir de la divulgación y promoción de la cultura y el patrimonio, mediante la ejecución de planes integrales de actuación turísticos.  
Se prevé la realización de un proyecto de enoturismo con un coste de 1.900.000 € y de ocho actuaciones más en materia de promoción turística, a un precio medio estimado en 137.500 € por actuación, lo que supondría un presupuesto total para esta acción de 3.000.000 €.  
  
2. Actuaciones para el mantenimiento y la creación de empleo en sectores productivos o emergentes en el medio rural, derivados de la incorporación de nuevas tecnologías y de la identificación de la calidad demandada por los mercados (artículo 22).  
Proyectos destinados a la creación y modernización de empresas y cooperativas agroalimentarias para la producción, comercialización y transformación de productos agroalimentarios, cuyas inversiones tengan como objetivo la mejora de la situación medioambiental y/o paisajística previa del municipio y/o la creación de tejido empresarial y puestos de trabajo.   
El presupuesto alcanza los 3.000.000 € al incluir 40 actuaciones a un precio medio estimado de 75.000 €.  
  
3. Actuaciones destinadas a infraestructuras equipamiento y servicios básicos. (artículo 23)  
Mejora y acondicionamiento de caminos rurales: se prevé actuar sobre 54 km de caminos rurales, a un precio medio estimado en 37.037,029 €/km, lo que supone un presupuesto para esta acción de 2.000.000 €.  
  
Instalación de tecnología LED para ahorro energético y descenso de contaminación lumínica. Se prevé realizar 100 actuaciones, a un precio medio de 30.000 €/actuación, lo que supone un presupuesto para esta actuación de 3.000.000 €  
  
4. Actuaciones dirigidas a la obtención de energías renovables en el medio rural. (artículo 24).  
Construcción de plantas gasificadoras productoras de energía a partir de residuos agrícolas, ganaderos y forestales. Se prevé la creación de dos plantas gasificadoras, en las zonas 1 y 3 respectivamente, a un precio medio de 2.000.000 €/planta, lo que da un presupuesto total de 4.000.000 € para esta actuación.  
  
5. Actuaciones destinadas al fomento de la eficiencia, el ahorro y el buen uso de los recursos hídricos en el medio rural. (artículo 25)  
Modernización de regadíos a partir de la implantación del riego localizado, del incremento de la capacidad de balsa, del ahorro de agua para aumentar la eficiencia en la utilización del recurso hídrico. Se prevén ocho actuaciones en esta línea, con un presupuesto medio de 250.000 € cada una, lo que daría un presupuesto total de 2.000.000 €.  
  
6. Actuaciones dirigidas Tecnologías de la información y la comunicación. (artículo 26)  
Creación de Centros de Investigación Agroalimentaria para promover la formación, la investigación e innovación tecnológica del medio rural, bajo el principio de red de innovación. Se prevé construir dos centros, a un precio de 2.000.000 cada uno, lo que supone un presupuesto total de 4.000.000 €.  
  
7. Actuaciones dirigidas al mantenimiento de una oferta cultural en el medio rural para conservación, rehabilitación y puesta en valor del patrimonio natural y cultural, en condiciones de sostenibilidad. (artículo 29).  
Actuaciones arquitectónicas sobre los cascos históricos que tengan por objeto la conservación o recuperación del estilo y materiales constructivos rurales y tradicionales. Inversiones para la rehabilitación del patrimonio rural y de puesta en valor del mismo. Proyectos de renovación de pueblos. Se prevé la realización de 24 acciones, de las que 3 (Parques culturales) tienen un presupuesto medio estimado de 200.000 € (total 600.000 €), 7 (soterramiento de líneas eléctricas) actuaciones de 100.000 € (700.000 €), y 14 actuaciones (restauración de edificios emblemáticos) de 50.000 € (700.000 €), lo que supone un presupuesto total de 2.000.000 € para esta línea.  
  
  
